text: Mens vi venter på den strandede hval
  26 februar 2016 kl. 10.57
  Hvalen, der torsdag blev spottet ved Blåvandshuk, er endnu ikke kommet tættere på land.
  Hvalen, der fortsat ligger godt 700meter ude i Vadehavet, har tilsyneladende kun flyttet sig ganske lidt siden i går.
  Ifølge TV Syds udsendte på stedet så har den siden torsdag flyttet sig en anelse mod nord, men ellers er der ingen ændring.
  Rigtig mange nysgerrige er mødt op for at få et blik af hvalen, men den er rigtig svær at spotte uden en rigtig god kikkert.
  Lasse Fast Jensen fra Fiskeri- og Søfartsmuseet i Esbjerg  fortæller til TV SYD, at de holder øje med den døde hval, men meget tyder på, at den er i en forfatning, hvor det bedste er at lade den ligge, hvor den er.
  Den standede hval kan også indeholde flere sygdomme, derfor bliver alle også opfordret til, at holde sig væk fra den døde hval, hvis den alligevel på et tidspunkt skyller ind på land.
  